तेक्वान्दो मास्टर क्षेत्री सम्मानित
सुन्दरीमाई तेक्वान्दो डोजाङ नेपालले शनिबार विपी संग्रहालयमा आयोजित कार्यक्रमबीच अन्तर्राष्ट्रिय तेक्वान्दो प्रशिक्षक भजिन्द्रबहादुर क्षेत्रीलाई सम्मान गरेको छ ।
काठमाडौँ — सुन्दरीमाई तेक्वान्दो डोजाङ नेपालले शनिबार विपी संग्रहालयमा आयोजित कार्यक्रमबीच अन्तर्राष्ट्रिय तेक्वान्दो प्रशिक्षक भजिन्द्रबहादुर क्षेत्रीलाई सम्मान गरेको छ ।विश्व तेक्वान्दो मुख्यालय (कुकिवन) बाट तेक्वान्दोको छैटौं डान डिग्री हासिल गरेका क्षेत्रीलाई तेक्वान्दो खेलमा पुर्‍याएको योगदानका लागि सम्मानित गरिएको हो । तेक्वान्दो मास्टर क्षेत्रीले सन् २००७ मा अन्तर्राष्ट्रिय मास्टर्स कोर्स पनि उत्तीर्ण गरेका थिए ।उनी दक्षिण कोरियामा नेपाली तेक्वान्दो खेलाडीलाई समस्या पर्दा सधैं क्रियाशील भएर सहयोग गर्दै आएका व्यक्तिको रूपमा पनि चिनिन्छन् । लामो समयदेखि तेक्वान्दोमा रहेका क्षेत्रीले खेलाडीका रूपमा विश्व वरीयताको जी टु प्रतियोगिता कोरिया ओपन २००८ मा रजत पदक जितेका थिए ।